《康子思二诗有问道之意和其韵》
宋代·郭印

禀生太极本纯全，七尺身中豁一天。
妙道高深从俗笑，至言微密向谁传。
何须青简书勋业，赖有丹台集圣贤。
诸子但论时世事，令人懒语益思眠。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。